**Լևոն Բարսեղ Տիրան Մանուկյան** ( ֆր.՝ Léon Parsegh Diran Manoukian, մարտի 22, 1919(1919-03-22), Փարիզի 9-րդ շրջան, Փարիզ, Ֆրանսիա - մայիսի 5, 2020(2020-05-05), Շատոնյոֆ Գրաս ·), ֆրանսահայ մականորդ։ 1948, 1952 և 1960 թվականների ամառային օլիմպիական խաղերի մասնակից։ Ֆրանսիացի ընդամենը չորս մականորդի է հաջողվել մասնակցել երեք օլիմպադայի, և նրանցից մեկը Տիրան Մանուկյանն է։

Կենսագրություն
--------------

Տիրան Մանուկյանը ծնվել է 1919 թվականի մարտի 22-ին Փարիզում։

Խոտի հոկեյ խաղալ սկսել է դպրոցում սովորելիս։ 1937 - 1962 թվականներին հանդես է եկել Փարիզի «Ստադ Ֆրանսեզ» թիմում։ Թիմակիցների հետ ինն անգամ նվաճել է Ֆրանսիայի չեմպիոնի տիտղոսը, երկու անգամ՝ Ֆրանսիայի գավաթը։

1940 թվականին առաջին անգամ հրավիրվել է Ֆրանսիայի հավաքական՝ մասնակցելու Տոկիոյի ամառային օլիմպիական խաղերին, սակայն դրանք Երկրորդ համաշխարհային պատերազմի պատճառով չեղարկվել են։

Պատերազմի ժամանակ մասնակցել է Սոմմի և Նորմանդիայի մարտերին։ Հնարավորության դեպքում շարունակել է հոկեյ խաղալ։

1948 թվականին անդամակցել է խոտի հոկեյի ֆրանսիական հավաքականին Լոնդոնի ամառային օլիմպիական խաղերում. թիմը, որի կազմում Մանուկյանն անցկացրել է 4 հանդիպում, կիսել է 10-12-րդ տեղերը։։

1952 թվականին Հելսինկիի ամառային օլիմպիական խաղերում Մանուկյանի մասնակցությամբ մականախաղի ֆրանսիական հավաքականը կիսել է 9-12-րդ տեղերը։

1955 թվականին Բարսելոնայում կայացած Միջերկրածովյան խաղերի հոկեյի մրցաշարում նվաճել է բրոնզե մեդալ։

1960 թվականին Հռոմի ամառային օլիմպիական խաղերում նա Ֆրանսիակայի մականախաղի հավաքականի կազմում գրավել է 10-րդ տեղը։։

Իր մարզական ողջ կարիերայի ընթացքում Մանուկյանը Ֆրանսիայի հավաքականի կազմում մասնակցել է 70 միջազգային մրցաշարերի։

Նա զբաղվել է նաև ավտոսպորտով, օգտագործված Citroën- ով 1957 և 1958 թվականներին մասնակցել է Մոնտե Կառլոյի ավտոմրցարշավին։

Ակտիվ սպորտին հրաժեշտ տալուց հետո խոտի հոկեյի պատանեկան թիմեր է մարզել Stade Frances-ում։

1967 թվականին պարգեւատրվել է «Ստադ Ֆրանսեզ» ակումբի ոսկե մեդալով։

2019 թվականի մարտին հանդիսավորությամբ նշվել է նրա՝ որպես ֆրանսիական մականախաղի լեգենդի ծննդյան 100-ամյակը Մեկ տարուց մի փոքր ավելի անց՝ 2020 թվականի մայիսի 5-ին կնքել է իր մահկանացուն ·:

Ծանոթագրություններ
------------------

1. 1 2 3 4 5 6 7 8 9  Fichier des personnes décédées
2. 1 2
3. ↑  « Hommage à Diran Manoukian », sur *stadefrancais.com*, 6 mai 2020
4. ↑  «Diran Manoukian - Avis d'obsèques». *Dans nos cœurs*. Վերցված է 9 mai 2020-ին.
5. 1 2 3 4 5 6  «Olympedia – Diran Manoukian». *www.olympedia.org*. Արխիվացված օրիգինալից 2021 թ․ ապրիլի 22-ին. Վերցված է 2021 թ․ հունվարի 16-ին.
6. 1 2  «Diran Manoukian Bio, Stats, and Results | Olympics at Sports-Reference.com». *web.archive.org*. 2020 թ․ ապրիլի 17. Արխիվացված օրիգինալից 2020 թ․ ապրիլի 17. Վերցված է 2021 թ․ հունվարի 16-ին.`{{cite web}}`: CS1 սպաս․ unfit URL (link)
7. ↑  cite Sports-Reference |url= |archive-url= |url-status=dead |archive-date=17 April 2020 |accessdate=1 July 2012
8. 1 2  «Diran Manoukian, légende du hockey français, nous a quittés». *www.ffhockey.org* (ֆրանսերեն). Արխիվացված օրիգինալից 2020 թ․ մայիսի 20-ին. Վերցված է 2021 թ․ հունվարի 16-ին.
9. ↑  «DIRAN MANOUKIAN … Les 100 ans d'une légende du hockey français». *Fédération Française de Hockey*. Վերցված է 2019 թ․ սեպտեմբերի 22-ին.
10. ↑  DIRAN MANOUKIAN, LÉGENDE DU HOCKEY FRANÇAIS, NOUS A QUITTÉS (fr)
11. ↑  Espace souvenirs de Diran MANOUKIAN - Dans Nos Coeurs (fr)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · ՄՕԿ |

 |